|  |  |  |
| --- | --- | --- |
|  |  |  |

﻿ ORDIN nr. 504 din 22 octombrie 2019
privind modificarea tarifelor de acordare şi menţinere a licenţelor/autorizaţiilor eliberate în domeniul serviciilor comunitare de utilităţi publice

    Având în vedere dispoziţiile Legii serviciilor comunitare de utilităţi publice nr. 51/2006, republicată, cu modificările şi completările ulterioare, ale Ordinului preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 22/2017 privind aprobarea Regulamentului de organizare şi funcţionare a Autorităţii Naţionale de Reglementare pentru Serviciile Comunitare de Utilităţi Publice - A.N.R.S.C., cu modificările şi completările ulterioare, ale Hotărârii Guvernului nr. 745/2007 pentru aprobarea Regulamentului privind acordarea licenţelor în domeniul serviciilor comunitare de utilităţi publice, cu modificările ulterioare, şi ale Regulamentului-cadru de autorizare a autorităţilor de autorizare pentru serviciile publice de transport local şi judeţean de persoane, aprobat prin Ordinul preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 206/2007, cu modificările ulterioare,
  în temeiul art. 83 şi 90 din Regulamentul privind acordarea licenţelor în domeniul serviciilor comunitare de utilităţi publice, aprobat prin Hotărârea Guvernului nr. 745/2007, cu modificările ulterioare, al art. 19 alin. (6) din Regulamentul-cadru de autorizare a autorităţilor de autorizare pentru serviciile publice de transport local şi judeţean de persoane, aprobat prin Ordinul preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 206/2007, cu modificările ulterioare, şi al art. 4 alin. (4) din Regulamentul de organizare şi funcţionare a Autorităţii Naţionale de Reglementare pentru Serviciile Comunitare de Utilităţi Publice - A.N.R.S.C., aprobat prin Ordinul preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 22/2017, cu modificările şi completările ulterioare,

  preşedintele Autorităţii Naţionale de Reglementare pentru Serviciile Comunitare de Utilităţi Publice emite următorul ordin:

  ART. I
  Anexa nr. 8 la Regulamentul privind acordarea licenţelor în domeniul serviciilor comunitare de utilităţi publice, aprobat prin Hotărârea Guvernului nr. 745/2007, publicată în Monitorul Oficial al României, Partea I, nr. 531 din 6 august 2007, cu modificările ulterioare, se modifică şi se înlocuieşte cu anexa care face parte integrantă din prezentul ordin.
  ART. II
  Alineatul (1) al articolului 19 din Regulamentul-cadru de autorizare a autorităţilor de autorizare pentru serviciile publice de transport local şi judeţean de persoane, aprobat prin Ordinul preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 206/2007, publicat în Monitorul Oficial al României, Partea I, nr. 756 din 7 noiembrie 2007, cu modificările ulterioare, se modifică şi va avea următorul cuprins:
  "ART. 19
  (1) Pentru eliberarea autorizaţiei, A.N.R.S.C. percepe un tarif de acordare a autorizaţiei de:
  a) 2.950 lei pentru unităţi administrativ-teritoriale cu peste 300.000 de locuitori;
  b) 1.485 lei pentru unităţi administrativ-teritoriale având între 50.000 şi 300.000 de locuitori inclusiv;
  c) 750 lei pentru unităţi administrativ-teritoriale având între 10.000 şi 50.000 de locuitori inclusiv;
  d) 315 lei pentru unităţi administrativ-teritoriale având până la 10.000 de locuitori inclusiv."
  ART. III
  Tarifele prevăzute la art. I şi II se vor aplica începând cu data de întâi a lunii următoare publicării prezentului ordin în Monitorul Oficial al României, Partea I.
  ART. IV
  Prezentul ordin se publică în Monitorul Oficial al României, Partea I.

Preşedintele Autorităţii Naţionale de Reglementare pentru

Serviciile Comunitare de Utilităţi Publice,

Ionel Tescaru

  Bucureşti, 22 octombrie 2019.

  Nr. 504.

  ANEXA 1

  (Anexa nr. 8 la regulament)
  Tarife pentru acordarea şi menţinerea licenţelor
  A.1. Tarifele pentru acordarea licenţelor, respectiv tarifele anuale pentru menţinerea licenţelor sunt cele din tabelul următor:

|  |
| --- |
| - lei - |
| Nr. crt. | Serviciul/Activitatea | Valoare tarif eliberare licență |
| Clasa I | Clasa II | Clasa III |
| 1 | serviciul public de alimentare cu apă şi de canalizare | 34.450 | 15.300 | 1.850 |
| 2 | serviciul public de alimentare cu apă | 23.050 | 11.600 | 1.540 |
| 3 | captarea şi tratarea apei brute | 15.300 | 7.700 | 1.090 |
| 4 | captarea apei brute | 6.200 | 3.200 | 1.090 |
| 5 | tratarea apei brute | 9.300 | 4.750 | 1.540 |
| 6 | transportul apei potabile şi/sau industriale | 10.050 | 5.050 | 710 |
| 7 | distribuţia apei potabile şi/sau industriale | 10.050 | 5.050 | 710 |
| 8 | serviciul public de canalizare | 13.900 | 4.750 | 950 |
| 9 | colectarea şi transportul apelor uzate de la utilizatori la staţiile de epurare | 6.950 | 2.400 | 480 |
| 10 | epurarea apelor uzate şi evacuarea apei epurate în emisar | 6.950 | 2.400 | 480 |
| 11 | colectarea, evacuarea şi tratarea adecvată a deşeurilor din gurile de scurgere a apelor meteorice şi asigurarea funcţionalităţii acestora  | 2.950 | 1.100 | 480 |
| 12 | evacuarea apelor pluviale şi de suprafaţă din intravilanul localităţilor | 2.950 | 1.100 | 480 |
| 13 | evacuarea, tratarea şi depozitarea nămolurilor şi a altor deşeuri similare derivate din activităţile serviciului public de canalizare  | 2.950 | 1.100 | 480 |
| 14 | furnizarea apei potabile | 1.700 | 1.200 | 480 |
| 15 | serviciul public de salubrizare a localităţilor | 45.750 | 23.050 | 2.320 |
| 16 | precolectarea, colectarea, transportul şi depozitarea deşeurilor municipale | 30.600 | 15.250 | 1.850 |
| 17 | înfiinţarea depozitelor de deşeuri menajere şi administrarea acestora  | 15.250 | 7.700 | 1.540 |
| 18 | colectarea, transportul şi depozitarea deşeurilor rezultate din activităţi de construcţii şi demolări\*  |  -  |  -  |  -  |
| 19 | organizarea prelucrării, neutralizării şi valorificării materiale şi energetice a deşeurilor\*  |  -  |  -  |  -  |
| 20 | măturatul, spălatul, stropitul şi întreţinerea căilor publice  | 10.800 | 5.450 | 790 |
| 21 | depozitarea controlată a deşeurilor menajere\*  |  -  |  -  |  -  |
| 22 | curăţarea şi transportul zăpezii de pe căile publice şi menţinerea în funcţiune a acestora pe timp de polei sau îngheţ  | 12.300 | 6.200 | 950 |
| 23 | sortarea deşeurilor municipale\* |  -  |  -  |  -  |
| 24 | dezinsecţia, dezinfecţia şi deratizarea | 15.250 | 7.700 | 1.230 |
| 25 | serviciul public de alimentare cu energie termică produsă centralizat\*\* |  -  |  -  |  -  |
| 26 | producerea energiei termice în sistem centralizat \*\* |  -  |  -  |  -  |
| 27 | transportul, distribuţia şi furnizarea energiei termice produse centralizat\*\*  |  -  |  -  |  -  |
| 28 | serviciul de iluminat public local | 45.750 | 18.450 | 3.040 |

  \*Activităţi exceptate de la licenţiere, în conformitate cu prevederile art. 4 alin. (3) din Legea serviciului de salubrizare a localităţilor nr. 101/2006, republicată, cu modificările ulterioare.
  \*\*Activităţile de producere, transport, distribuţie şi furnizare a energiei termice sunt supuse licenţierii, reglementării şi controlului Autorităţii Naţionale de Reglementare în Domeniul Energiei, în conformitate cu prevederile art. 13 alin. (4) din Legea serviciilor comunitare de utilităţi publice nr. 51/2006, republicată, cu modificările şi completările ulterioare.
  A.2. Furnizorii/Prestatorii care asigură serviciul pentru mai puţin de 5.000 de locuitori vor achita pentru acordarea licenţei un tarif unic de 459 lei şi un tarif anual de menţinere a licenţei de 154 lei.
  -----